11. ฐานะการเงินและผลการดำเนินงาน

งบการเงิน 

ผู้สอบบัญชีและนโยบายบัญชีที่สำคัญ

  ผู้สอบบัญชีสำหรับงบการเงินของบริษัท ในปี 2555 คือ นางสาวกรรณิการ์ วิภาณุรัตน์
  ผู้สอบบัญชีรับอนุญาตเลขที่ 7305 บริษัท กรินทร์ ออดิท จำกัด

  สรุปรายงานการตรวจสอบของผู้ตรวจสอบบัญชี มีดังนี้

  รายงานของผู้สอบบัญชี ปี 2555 ตรวจสอบโดย บริษัท กรินทร์ ออดิท จำกัด
  ได้แสดงความเห็นในรายงานผู้สอบบัญชีว่า

  “ข้าพเจ้าได้ตรวจสอบงบการเงินของบริษัท สยามเจเนอรัลแฟคตอริ่งจำกัด (มหาชน)
  ซึ่งประกอบด้วยงบแสดงฐานะการเงิน ณ วันที่ 31 ธันวาคม 2555 และงบกำไรขาดทุนเบ็ดเสร็จ
  งบแสดงการเปลี่ยนแปลงส่วนของผู้ถือหุ้น และงบกระแสเงินสด สำหรับปีสิ้นสุดวันเดียวกัน
  รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่นๆ

  ความรับผิดชอบของผู้บริหารต่องบการเงิน

  ผู้บริหารเป็นผู้รับผิดชอบในการจัดทำและการนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงิน
  และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ความรับผิดชอบของผู้สอบบัญชี

  ข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
  ข้าพเจ้าได้ปฏิบัติงานตรวจสอบตามมาตรฐานการสอบบัญชี
  ซึ่งกำหนดให้ข้าพเจ้าปฏิบัติตามข้อกำหนดด้านจรรยาบรรณ
  รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

  การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน
  วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
  ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงินไม่ว่าจะเกิดจากการทุจริตหรือข้อผิดพลาด
  ในการประเมินความเสี่ยงดังกล่าว
  ผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการ
  เพื่อออกแบบวิธีการตรวจสอบที่เหมาะสมกับสถานการณ์
  แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
  การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหาร
  รวมทั้งการประเมินการนำเสนองบการเงินโดยรวม

  ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

ความเห็น

  ข้าพเจ้าเห็นว่า งบการเงินข้างต้นนี้แสดงฐานะการเงินของบริษัท สยามเจเนอรัลแฟคตอริ่ง
  จำกัด (มหาชน) ณ วันที่ 31 ธันวาคม 2555 และผลการดำเนินงานและกระแสเงินสด
  สำหรับปีสิ้นสุดวันเดียวกัน
  โดยถูกต้องตามที่ควรในสาระสำคัญตามมาตรฐานการรายงานทางการเงิน”

  นโยบายการบัญชีที่สำคัญ

1.  เกณฑ์การจัดทำงบการเงิน

  งบการเงินได้จัดทำขึ้นตามหลักการบัญชีที่รับรองทั่วไปในประเทศไทยภายใต้พระราชบัญญัติการบัญชี
  พ.ศ. 2543 ซึ่งหมายถึงมาตรฐานการบัญชีที่ออกภายใต้พระราชบัญญัติวิชาชีพบัญชี พ.ศ. 2547
  และข้อกำหนดของคณะกรรมการกำกับหลักทรัพย์และตลาดหลักทรัพย์ว่าด้วยการจัดทำและนำเสนอรายงานทางการเงินภายใต้พระราชบัญญัติหลักทรัพย์และตลาดหลักทรัพย์

  งบการเงินได้จัดทำขึ้น โดยใช้เกณฑ์ราคาทุนเดิมในการวัดมูลค่าขององค์ประกอบของงบการเงิน
  ยกเว้นเรื่องที่อธิบายในนโยบายการบัญชีในลำดับต่อไป

  การจัดทำงบการเงินให้สอดคล้องกับหลักการบัญชีที่รับรองทั่วไปในประเทศไทย
  กำหนดให้ฝ่ายบริหารประมาณการและกำหนดสมมติฐานที่เกี่ยวข้อง
  อันจะมีผลต่อตัวเลขของสินทรัพย์และหนี้สิน
  รวมทั้งการเปิดเผยข้อมูลเกี่ยวกับสินทรัพย์และหนี้สินที่อาจเกิดขึ้น ณ วันที่ในงบการเงิน
  และข้อมูลรายได้และค่าใช้จ่ายในรอบระยะเวลาที่เสนองบการเงินดังกล่าว
  ตัวเลขที่เกิดขึ้นจริงอาจแตกต่างจากตัวเลขประมาณการ
  ถึงแม้ว่าฝ่ายบริหารได้จัดทำตัวเลขประมาณการขึ้นจากความเข้าใจในเหตุการณ์และสิ่งที่ได้กระทำไปในปัจจุบันอย่างดีที่สุดแล้ว

  ตัวเลขเปรียบเทียบได้มีการจัดประเภทรายการใหม่
  เพื่อให้สอดคล้องกับการนำเสนอรายการในงบการเงินปีปัจจุบันเท่าที่จำเป็น

  งบการเงินฉบับภาษาอังกฤษจัดทำขึ้นจากงบการเงินตามกฎหมายที่เป็นภาษาไทย
  ในกรณีที่มีเนื้อความขัดแย้งกันหรือมีการตีความในสองภาษาแตกต่างกัน
  ให้ใช้งบการเงินตามกฎหมายฉบับภาษาไทยเป็นหลัก

2.  มาตรฐานการบัญชีใหม่ มาตรฐานการรายงานทางการเงินใหม่
    การตีความมาตรฐานการบัญชีใหม่ การตีความมาตรฐานการรายงานทางการเงินใหม่
    และมาตรฐานการบัญชีที่มีการปรับปรุง

  มาตรฐานการบัญชีใหม่ มาตรฐานการรายงานทางการเงินใหม่
  การตีความมาตรฐานการบัญชีใหม่และมาตรฐานการบัญชีที่มีการปรับปรุงที่มีผลบังคับใช้สำหรับรอบระยะเวลาบัญชีที่เริ่มต้นในหรือหลังวันที่
  1 มกราคม2556 และบริษัทยังไม่ได้นำมาถือปฏิบัติก่อนวันที่มีผลบังคับใช้ มีดังต่อไปนี้

+--------------------------------+-------------------------------------+
|   มาตรฐานการบัญชีฉบับที่ 12         | เรื่อง ภาษีเงินได้                       |
+--------------------------------+-------------------------------------+
|   มาตรฐานการบัญชีฉบับที่ 20         | เรื่อง การบัญชีสำหรับเงินอุดหนุนจากรัฐบาล    |
|                                | และการ                              |
|                                | เปิดเผยข้อมูลเกี่ยวกับความช่วยเหลือจากรัฐบาล |
+--------------------------------+-------------------------------------+
|   มาตรฐานการบัญชีฉบับที่ 21 (ปรับปรุง | เรื่อง                                |
|   2552)                        | ผลกระทบจากการเปลี่ย                   |
|                                | นแปลงของอัตราแลกเปลี่ยนเงินตราต่างประเทศ |
+--------------------------------+-------------------------------------+
|                                | เรื่อง ส่วนงานดำเนินงาน                 |
|  มาตรฐานการรายงานทางการเงินฉบับที่ |                                     |
|   8                            |                                     |
+--------------------------------+-------------------------------------+
|   การตีความมาตรฐานการบัญชีฉบับที่ 10 | เรื่อง ความช่วยเหลือจากรัฐบาล –          |
|                                | กรณีที่ไม่มีความเกี่ย                      |
|                                | วข้องอย่างเฉพาะเจาะจงกับกิจกรรมดำเนินงาน |
+--------------------------------+-------------------------------------+
|   การตีความมาตรฐานการบัญชีฉบับที่ 21 | เรื่อง ภาษีเงินได้ –                     |
|                                | การได้รับประโยชน                      |
|                                | ์จากสินทรัพย์ที่ไม่ได้คิดค่าเสื่อมราคาที่ตีราคาใหม่ |
+--------------------------------+-------------------------------------+
|   การตีความมาตรฐานการบัญชีฉบับที่ 25 | เรื่อง ภาษีเงินได้ –                     |
|                                | การเปลี่ยนแ                           |
|                                | ปลงสถานภาพทางภาษีของกิจการหรือของผู้ถือหุ้น |
+--------------------------------+-------------------------------------+

แนวปฏิบัติทางบัญชีเกี่ยวกับการโอนและการรับโอนสินทรัพย์ทางการเงิน

  การตีความมาตรฐานการบัญชีใหม่
  และการตีความมาตรฐานการายงานทางการเงินใหม่ที่มีผลบังคับใช้สำหรับรอบระยะเวลาบัญชีที่เริ่มต้นในหรือหลังวันที่
  1 มกราคม 2557 และบริษัทยังไม่ได้นำมาถือปฏิบัติก่อนวันที่มีผลบังคับใช้ มีดังต่อไปนี้

+-------------------------------+--------------------------------------+
|   การตีความ                    |   เรื่อง                               |
| มาตรฐานการรายงานทางการเงินฉบับที่ |   กา                                 |
|   4                           | รประเมินว่าข้อตกลงประกอบด้วยสัญญาเช่าหรือไม่ |
+-------------------------------+--------------------------------------+
|   การตีความ                    |   เรื่อง ข้อตกลงสัมปทานบริการ             |
| มาตรฐานการรายงานทางการเงินฉบับที่ |                                      |
|   12                          |                                      |
+-------------------------------+--------------------------------------+
|   การตีความ                    |   เรื่อง โปรแกรมสิทธิพิเศษแก่ลูกค้า          |
| มาตรฐานการรายงานทางการเงินฉบับที่ |                                      |
|   13                          |                                      |
+-------------------------------+--------------------------------------+
|   การตีความมาตรฐานการบัญชีฉบับที่   |   เรื่อง                               |
|   29                          |   การเปิดเผยข้อมูลของข้อตกลงสัมปทานบริการ  |
+-------------------------------+--------------------------------------+

  บริษัทยังมิได้นำมาตรฐานการบัญชีดังกล่าวมาใช้ปฏิบัติก่อนวันที่มีผลบังคับใช้
  ผู้บริหารของบริษัทได้ประเมินและเห็นว่าการนำมาตรฐานการบัญชีดังกล่าวข้างต้นมาใช้ปฏิบัติใหม่
  จะไม่มีผลกระทบอย่างเป็นสาระสำคัญต่องบการเงินที่นำเสนอ ยกเว้นมาตรฐานการบัญชีฉบับที่ 12
  เรื่องภาษีเงินได้

  มาตรฐานการบัญชีฉบับที่ 12 เกี่ยวข้องกับภาษีเงินได้
  ซึ่งรวมถึงภาษีเงินได้ของงวดปัจจุบันและภาษีเงินได้รอการตัดบัญชี
  หนี้สินหรือสินทรัพย์ภาษีเงินได้ของงวดปัจจุบันคำนวณจากจำนวนที่คาดว่าจะต้องจ่ายแก่
  หรือได้รับคืนจากหน่วยงานจัดเก็บภาษี
  โดยใช้อัตราภาษีและกฎหมายภาษีอากรที่บังคับใช้อยู่หรือที่คาดได้ค่อนข้างแน่ว่าจะมีผลบังคับใช้ภายในสิ้นรอบระยะเวลาที่รายงาน
  ภาษีเงินได้รอการตัดบัญชีคำนวณโดยอ้างอิงจากผลแตกต่างชั่วคราวของฐานภาษีของสินทรัพย์หรือหนี้สิน
  และมูลค่าตามบัญชีของสินทรัพย์หรือหนี้สินนั้นด้วยอัตราภาษีสำหรับงวดที่กิจการคาดว่าจะได้รับประโยชน์จากสินทรัพย์ภาษีเงินได้รอการตัดบัญชีหรือในงวดที่กิจการคาดว่าจะต้องจ่ายชำระหนี้สินภาษี
  โดยใช้อัตราภาษีและกฎหมายภาษีอากรที่บังคับใช้อยู่หรือที่คาดได้ค่อนข้างแน่ว่าจะมีผลบังคับใช้ภายในสิ้นรอบระยะเวลาที่รายงาน
  บริษัทจะเริ่มนำมาตรฐานการบัญชีฉบับนี้มาปฏิบัติตั้งแต่วันที่ 1 มกราคม 2556
  โดยการปรับปรุงย้อนหลัง
  ผู้บริหารของบริษัทอยู่ในระหว่างการประเมินผลกระทบจากการปฏิบัติตามมาตรฐานการบัญชีฉบับนี้

3.  เงินสดและรายการเทียบเท่าเงินสด

    เงินสดและรายการเทียบเท่าเงินสดประกอบด้วยเงินสดในมือ
    เงินฝากธนาคารประเภทจ่ายคืนเมื่อทวงถาม
    และเงินลงทุนระยะสั้นอื่นที่มีสภาพคล่องสูงซึ่งมีอายุไม่เกินสามเดือนนับจากวันที่ได้มา

4.  ลูกหนี้การค้า

    ลูกหนี้การค้ารับรู้เมื่อเริ่มแรกด้วยมูลค่าตามใบแจ้งหนี้
    และจะวัดมูลค่าต่อมาด้วยจำนวนเงินที่เหลืออยู่หักด้วยค่าเผื่อหนี้สงสัยจะสูญซึ่งประมาณจากการสอบทานยอดคงเหลือ
    ณ วันสิ้นงวด
    ค่าเผื่อหนี้สงสัยจะสูญหมายถึงผลต่างระหว่างราคาตามบัญชีของลูกหนี้การค้าเปรียบเทียบกับมูลค่าที่คาดว่าจะได้รับจากลูกหนี้การค้า
    หนี้สูญที่เกิดขึ้นจะรับรู้ไว้ในกำไรหรือขาดทุนโดยถือเป็นส่วนหนึ่งของค่าใช้จ่ายในการขายและบริหาร

    บริษัทมีนโยบายในการตั้งค่าเผื่อหนี้สงสัยจะสูญโดยพิจารณาจากระยะเวลาที่ค้างชำระหนี้ของลูกหนี้
    โดยบริษัทจะตั้งค่าเผื่อหนี้สงสัยจะสูญเต็มจำนวน
    (หลังหักมูลค่าประเมินของหลักประกันของลูกหนี้)
    สำหรับลูกหนี้ที่ค้างชำระทั้งเงินต้นและดอกเบี้ยเกินกว่าหกเดือนติดต่อกันโดยนับจากวันที่ผ่อนชำระครั้งสุดท้าย
    และบริษัทหยุดรับรู้รายได้ตามเกณฑ์คงค้างแล้ว

    บริษัทจะพิจารณาและคำนึงถึงความสามารถในการเก็บหนี้จากลูกค้าและลูกหนี้
    ความสามารถในการดำเนินธุรกิจจากการประกอบกิจการในปัจจุบันของลูกค้าและลูกหนี้
    ประวัติการชำระเงินในอดีตที่ผ่านมา
    พร้อมทั้งสาเหตุการค้างชำระและความสามารถในการเรียกเจรจารับสภาพหนี้
    ตลอดจนการผ่อนชำระโดยการปรับปรุงโครงสร้างหนี้ที่จะเกิดขึ้นในอนาคต
    ประกอบการพิจารณาตั้งค่าเผื่อหนี้สงสัยจะสูญ
    ถึงแม้ว่าจะค้างชำระเกินหกเดือนติดต่อกันแล้วก็ตาม

5.  เงินลงทุน

    บริษัทจัดประเภทเงินลงทุนในตราสารทุนที่ไม่มีตลาดซื้อขายคล่องรองรับเป็นเงินลงทุนทั่วไป
    เงินลงทุนทั่วไปแสดงด้วยราคาทุนหักค่าเผื่อการด้อยค่า

    บริษัทจะทดสอบการด้อยค่าของเงินลงทุนเมื่อมีข้อบ่งชี้ว่าเงินลงทุนนั้นอาจมีการด้อยค่าเกิดขึ้น
    หากราคาตามบัญชีของเงินลงทุนสูงกว่ามูลค่าที่คาดว่าจะได้รับคืน
    บริษัทจะบันทึกรายการขาดทุนจากการด้อยค่าไว้ในกำไรหรือขาดทุน

6.  ทรัพย์สินรอการขาย

    ทรัพย์สินรอการขายบันทึกตามยอดคงเหลือสุทธิของบัญชีลูกหนี้ที่เกี่ยวข้องหรือราคาตลาด/ราคาประเมินของสินทรัพย์นั้นแล้วแต่ราคาใดจะต่ำกว่า

7.  ที่ดิน อาคาร และอุปกรณ์ และค่าเสื่อมราคา

    ที่ดินแสดงด้วยราคาทุน
    อาคารและอุปกรณ์แสดงด้วยราคาทุนหักค่าเสื่อมราคาสะสมและค่าเผื่อการด้อยค่า

    ค่าเสื่อมราคาคำนวณโดยใช้วิธีเส้นตรงเพื่อลดมูลค่าตามบัญชีของสินทรัพย์แต่ละชนิดตลอดอายุการให้ประโยชน์ที่ประมาณการไว้ของสินทรัพย์ดังต่อไปนี้
    ยกเว้นที่ดินซึ่งถือว่าประมาณการอายุ

    การให้ประโยชน์มีไม่จำกัด

    อาคาร 20 ปี

    เครื่องตกแต่ง ติดตั้ง และเครื่องใช้สำนักงาน 5 ปี

    ยานพาหนะ 5 ปี

    ทุกสิ้นรอบระยะเวลาการรายงาน
    ได้มีการทบทวนและปรับปรุงมูลค่าคงเหลือและอายุการให้ประโยชน์ของสินทรัพย์ให้เหมาะสม

    ในกรณีที่มูลค่าตามบัญชีสูงกว่ามูลค่าที่คาดว่าจะได้รับคืน
    มูลค่าตามบัญชีจะถูกปรับลดให้เท่ากับมูลค่าที่คาดว่าจะได้รับคืนทันที

    ผลกำไรหรือขาดทุนที่เกิดจากการจำหน่ายที่ดิน อาคาร และอุปกรณ์
    คำนวณโดยเปรียบเทียบจากสิ่งตอบแทนสุทธิที่ได้รับจากการจำหน่ายสินทรัพย์กับมูลค่าตามบัญชีของสินทรัพย์
    และจะรับรู้ผลกำไรหรือขาดทุนในกำไรหรือขาดทุน

8.  การด้อยค่าของสินทรัพย์

    สินทรัพย์ที่มีอายุการให้ประโยชน์ไม่ทราบแน่ชัด
    ซึ่งไม่มีการตัดจำหน่ายจะถูกทดสอบการด้อยค่าเป็นประจำทุกปี
    สินทรัพย์อื่นที่มีการตัดจำหน่ายจะมีการทบทวนการด้อยค่าเมื่อมีเหตุการณ์หรือสถานการณ์ที่บ่งชี้ว่าราคาตามบัญชีอาจต่ำกว่ามูลค่าที่คาดว่าจะได้รับคืน
    รายการขาดทุนจากการด้อยค่าจะรับรู้เมื่อราคาตามบัญชีของสินทรัพย์สูงกว่ามูลค่าสุทธิที่คาดว่าจะได้รับคืน
    ซึ่งหมายถึงจำนวนที่สูงกว่าระหว่างมูลค่ายุติธรรมหักต้นทุนในการขายเทียบกับมูลค่าจากการใช้
    สินทรัพย์จะถูกจัดเป็นหน่วยที่เล็กที่สุดที่สามารถแยกออกมาได้เพื่อวัตถุประสงค์ของการประเมินการด้อยค่า
    สินทรัพย์ที่ไม่ใช่สินทรัพย์ทางการเงินนอกเหนือจากค่าความนิยมซึ่งรับรู้รายการขาดทุนจากการด้อยค่าไปแล้ว
    จะถูกประเมินความเป็นไปได้ที่จะกลับรายการขาดทุนจากการด้อยค่า ณ
    วันสิ้นรอบระยะเวลารายงาน

9.  สัญญาเช่าระยะยาว - กรณีที่บริษัทเป็นผู้เช่า

    สัญญาเช่าที่ดิน อาคาร
    และอุปกรณ์ซึ่งผู้เช่าเป็นผู้รับความเสี่ยงและผลตอบแทนของความเป็นเจ้าของเกือบทั้งหมดถือเป็นสัญญาเช่าการเงิน
    ซึ่งจะบันทึกเป็นรายจ่ายฝ่ายทุนด้วยมูลค่ายุติธรรมของสินทรัพย์ที่เช่าหรือมูลค่าปัจจุบันสุทธิของจำนวนเงินที่ต้องจ่ายตามสัญญาเช่าแล้วแต่มูลค่าใดจะต่ำกว่า
    จำนวนเงินที่ต้องจ่ายดังกล่าวจะปันส่วนระหว่างหนี้สินและค่าใช้จ่ายทางการเงินเพื่อให้ได้อัตราดอกเบี้ยคงที่ต่อหนี้สินคงค้างอยู่โดยพิจารณาแยกแต่ละสัญญา
    ภาระผูกพันตามสัญญาเช่าหักค่าใช้จ่ายทางการเงินจะบันทึกเป็นหนี้สินระยะยาว
    ส่วนดอกเบี้ยจ่ายจะบันทึกในกำไรหรือขาดทุนตลอดอายุของสัญญาเช่าเพื่อทำให้อัตราดอกเบี้ยแต่ละงวดเป็นอัตราคงที่สำหรับยอดคงเหลือของหนี้สินที่เหลืออยู่
    สินทรัพย์ที่ได้มาตามสัญญาเช่าการเงินจะคิดค่าเสื่อมราคาตลอดอายุการใช้งานของสินทรัพย์ที่เช่า

    สัญญาระยะยาวเพื่อเช่าสินทรัพย์ซึ่งผู้ให้เช่าเป็นผู้รับความเสี่ยงและผลตอบแทนของความเป็นเจ้าของเป็นส่วนใหญ่
    สัญญาเช่านั้นถือเป็นสัญญาเช่าดำเนินงาน เงินที่ต้องจ่ายภายใต้สัญญาเช่าดังกล่าว
    (สุทธิจากสิ่งตอบแทนจูงใจที่ได้รับจากผู้ให้เช่า)
    จะบันทึกในกำไรหรือขาดทุนโดยใช้วิธีเส้นตรงตลอดอายุของสัญญาเช่านั้น

    ค่าใช้จ่ายที่เกิดขึ้นจากการยกเลิกสัญญาเช่าดำเนินงานก่อนหมดอายุการเช่า เช่น
    เงินเพิ่มที่ต้อง

    จ่ายให้แก่ผู้ให้เช่า จะบันทึกเป็นค่าใช้จ่ายในรอบระยะเวลาบัญชีที่การยกเลิกนั้นเกิดขึ้น

10. สัญญาเช่าระยะยาว - กรณีที่บริษัทเป็นผู้ให้เช่า

    สินทรัพย์ที่ให้เช่าตามสัญญาเช่าทางการเงินบันทึกเป็นลูกหนี้สัญญาเช่าทางการเงินด้วยมูลค่าปัจจุบันของจำนวนเงินที่จ่ายตามสัญญาเช่า
    ผลต่างระหว่างยอดรวมของลูกหนี้เบื้องต้นกับมูลค่าปัจจุบันของลูกหนี้บันทึกเป็นรายได้ทางการเงินค้างรับ
    รายได้จากสัญญาเช่าระยะยาวรับรู้ตลอดอายุของสัญญาเช่าโดยใช้วิธีเงินลงทุนสุทธิซึ่งสะท้อนอัตราผลตอบแทนคงที่ทุกงวด

    สินทรัพย์ที่ให้เช่าตามสัญญาเช่าดำเนินงานรวมแสดงอยู่ในงบแสดงฐานะการเงินในส่วนที่ดิน
    อาคาร และอุปกรณ์
    และตัดค่าเสื่อมราคาตลอดอายุการให้ประโยชน์ของสินทรัพย์ด้วยเกณฑ์เดียวกันกับรายการที่ดิน
    อาคารและอุปกรณ์ของบริษัทซึ่งมีลักษณะคล้ายคลึงกัน รายได้ค่าเช่า
    (สุทธิจากสิ่งตอบแทนจูงใจที่ได้จ่ายให้แก่ผู้ให้เช่า)
    รับรู้ด้วยวิธีเส้นตรงตลอดช่วงเวลาการให้เช่า

11. การปรับโครงสร้างหนี้ที่มีปัญหา - กรณีที่บริษัทเป็นลูกหนี้

    เมื่อบริษัทโอนสินทรัพย์เพื่อจ่ายชำระหนี้ในการปรับโครงสร้างหนี้
    ส่วนเกินระหว่างมูลค่าตามบัญชีของหนี้ที่ชำระ (รวมดอกเบี้ยค้างจ่าย
    และส่วนเกินหรือส่วนลดที่ยังไม่ได้ตัดจำหน่าย) กับมูลค่ายุติธรรมของสินทรัพย์ที่โอนให้กับเจ้าหนี้
    ได้บันทึกเป็นรายการกำไรจากการปรับโครงสร้างหนี้

    เมื่อการปรับโครงสร้างหนี้เกิดจากการเปลี่ยนแปลงเงื่อนไขในการชำระหนี้
    บริษัทบันทึกผลกระทบที่เกิดขึ้นนับตั้งแต่วันที่ปรับโครงสร้างหนี้จนถึงวันครบกำหนดของหนี้ตามเงื่อนไขใหม่
    อย่างไรก็ตาม ราคาตามบัญชีของหนี้ ณ
    วันที่ปรับโครงสร้างหนี้จะไม่เปลี่ยนแปลงโดยไม่มีการคิดลดใดๆ ทั้งสิ้น
    นอกจากว่าราคาตามบัญชีของหนี้จะสูงกว่าจำนวนเงินที่ต้องจ่ายในอนาคตตามเงื่อนไขใหม่
    หากเป็นเช่นนั้นราคาตามบัญชีของหนี้จะปรับลดให้เท่ากับจำนวนเงินที่ต้องจ่ายในอนาคต
    และบันทึกส่วนของหนี้สินที่ลดลงเป็นรายการกำไรจากการปรับโครงสร้างหนี้ในกำไรหรือขาดทุน

12. ผลประโยชน์พนักงาน

  บริษัทจัดให้มีผลประโยชน์พนักงานหลังการเลิกจ้างหรือเกษียณอายุเพื่อจ่ายให้แก่พนักงานตามกฎหมายแรงงานของประเทศไทย
  ภาระผูกพันผลประโยชน์พนักงานคำนวณโดยผู้เชี่ยวชาญทางคณิตศาสตร์ประกันภัยด้วยเทคนิค
  การประมาณการตามหลักคณิตศาสตร์ประกันภัย (Actuarial Technique)
  อันเป็นประมาณการจากมูลค่าปัจจุบันของกระแสเงินสดที่คาดว่าจะต้องจ่ายในอนาคตและคำนวณคิดลดโดยใช้อัตราดอกเบี้ยของพันธบัตรรัฐบาลที่มีกำหนดเวลาใกล้เคียงกับระยะเวลาของหนี้สินดังกล่าว
  โดยประมาณการกระแสเงินสดที่คาดว่าจะต้องจ่ายในอนาคตนั้นประมาณการจากเงินเดือนพนักงาน
  อัตราการลาออก อัตราการตาย อายุงาน และปัจจัยอื่น

  หนี้สินสำหรับโครงการผลประโยชน์จะรับรู้ในงบแสดงฐานะการเงินด้วยมูลค่าปัจจุบันของภาระผูกพัน
  ณ วันที่สิ้นรอบระยะเวลารายงานหักด้วยมูลค่ายุติธรรมของสินทรัพย์โครงการ
  และปรับปรุงด้วยต้นทุนบริการในอดีตที่ยังไม่รับรู้
  ภาระผูกพันผลประโยชน์พนักงานคำนวณโดยนักคณิตศาสตร์ประกันภัยอิสระทุกปี
  ด้วยวิธีคิดลดแต่ละหน่วยที่ประมาณการไว้

  กำไรหรือขาดทุนจากการเปลี่ยนแปลงประมาณการจะรับรู้เป็นรายได้หรือค่าใช้จ่ายในงบกำไรขาดทุนเบ็ดเสร็จสำหรับรอบระยะเวลาบัญชีที่เกิดรายการนั้น
  ค่าใช้จ่ายที่เกี่ยวข้องกับผลประโยชน์พนักงานจะบันทึกในงบกำไรขาดทุนเบ็ดเสร็จเพื่อกระจายต้นทุนดังกล่าวตลอดระยะเวลาของการจ้างงาน

  มาตรฐานการบัญชีฉบับที่ 19 เรื่องผลประโยชน์ของพนักงาน
  ได้กำหนดแนวปฏิบัติในช่วงการเปลี่ยนแปลงสำหรับโครงการผลประโยชน์
  เมื่อกิจการได้นำมาตรฐานการบัญชีฉบับนี้มาใช้ครั้งแรก
  โดยกิจการต้องกำหนดมูลค่าหนี้สินในช่วงการเปลี่ยนแปลงสำหรับโครงการผลประโยชน์ ณ
  วันที่นำมาตรฐานการบัญชีมาใช้ ในกรณีที่หนี้สินในช่วงการเปลี่ยนแปลงมากกว่าหนี้สินที่จะรับรู้ ณ
  วันที่เดียวกันตามนโยบายบัญชีเดิมของกิจการ
  กิจการต้องเลือกแนวทางที่จะเพิ่มหนี้สินตามโครงการผลประโยชน์โดยเพิกถอนไม่ได้
  โดยรับรู้โดยทันทีตามมาตรฐานการบัญชี ฉบับที่ 8 (ปรับปรุง 2552) เรื่อง นโยบายบัญชี
  การเปลี่ยนแปลงประมาณการทางบัญชี และข้อผิดพลาด
  หรือรับรู้เป็นค่าใช้จ่ายตามวิธีเส้นตรงภายในระยะเวลา 5
  ปีนับจากวันที่นำมาตรฐานการบัญชีนี้มาใช้
  บริษัทเลือกที่จะบันทึกมูลค่าหนี้สินในช่วงการเปลี่ยนแปลงสำหรับโครงการผลประโยชน์ ณ วันที่ 1
  มกราคม 2554 โดยรับรู้เป็นค่าใช้จ่ายตามวิธีเส้นตรงภายในระยะเวลา 5 ปี
  โดยเริ่มรับรู้งวดแรกในงวดปีบัญชี 2554

13. ประมาณการหนี้สิน

    บริษัทจะรับรู้ประมาณการหนี้สินจากการฟ้องร้องตามกฎหมาย
    ก็ต่อเมื่อบริษัทมีภาระผูกพันในปัจจุบันตามกฎหมายหรือตามข้อตกลงที่จัดทำไว้
    อันเป็นผลสืบเนื่องมาจากเหตุการณ์ในอดีต
    ซึ่งการชำระภาระผูกพันนั้นมีความเป็นไปได้ค่อนข้างแน่ว่าจะส่งผลให้บริษัทต้องสูญเสียทรัพยากรออกไป
    และประมาณการจำนวนที่ต้องจ่ายได้อย่างน่าเชื่อถือ

14. การรับรู้รายได้

    รายได้จากการซื้อสิทธิเรียกร้องรับรู้เป็นรายได้ตามเกณฑ์คงค้าง

    ดอกเบี้ยและค่าธรรมเนียมจากการให้สินเชื่อ
    รับรู้เป็นรายได้ตามเกณฑ์คงค้างจากยอดเงินต้นที่ค้างชำระ

    รายได้จากสัญญาเช่าทางการเงินรับรู้เป็นรายได้ตามงวดที่ถึงกำหนดชำระโดยวิธีอัตราดอกเบี้ยที่แท้จริง
    โดยคำนวณจากเงินลงทุนสุทธิที่เหลืออยู่ในแต่ละงวด

    รายได้จากสัญญาเช่าดำเนินงานรับรู้เป็นรายได้ตามงวดที่ถึงกำหนดชำระ

    รายได้ค่าธรรมเนียมและบริการรับรู้เป็นรายได้ตามเกณฑ์คงค้าง

    บริษัทมีนโยบายหยุดรับรู้รายได้จากการซื้อสิทธิเรียกร้อง รายได้จากการให้สินเชื่อเงินให้กู้ยืม
    และรายได้จากสัญญาเช่าทางการเงินตามเกณฑ์คงค้างสำหรับลูกหนี้ที่ค้างชำระเป็นระยะเวลารวมกันเกินกว่าหกเดือนนับจากวันครบกำหนดชำระ
    และหยุดรับรู้รายได้จากการให้สินเชื่อส่วนบุคคลตามเกณฑ์คงค้างสำหรับลูกหนี้ที่ค้างชำระเป็นระยะเวลารวมกันเกินกว่าสามเดือนนับจากวันครบกำหนดชำระ

การวิเคราะห์ผลการดำเนินงานของบริษัท สิ้นสุดวันที่ 31 ธันวาคม 2553, 2554 และ 2555

1.  อัตราส่วนทางการเงิน

  ----------------------------------------------------------------------------------------------------------------
                                                                                 2553       2554       2555
  ----------------------------------- ---------------------------------- ------- ---------- ---------- -----------
  อัตราส่วนแสดงสภาพคล่อง (LIQUITDITY                                                                      
  RATIO)                                                                                               

                                      อัตราส่วนสภาพคล่อง                    (เท่า)   0.68       2.91       2.96

  อัตราส่วนแสดงความสามารถในการหากำไร                                                                     
  (PROFITABILITY RATIO)                                                                                

                                      อัตราส่วนกำไรขั้นต้น                    (%)     46.55%     64.41%     76.26%

                                      อัตรากำไรสุทธิ                        (%)     -109.18%   -11.88%    42.49%

                                      อัตราผลตอบแทนผู้ถือหุ้น                  (%)     -962.98%   -8.89%     22.96%

  อัตราส่วนแสดงประสิทธิภาพในการดำเนินงาน                                                                    
  (EFFICIENCY RATIO)                                                                                   

                                      อัตราผลตอบแทนต่อสินทรัพย์               (%)     -22.82%    -6.25%     16.37%

                                      อัตราการหมุนเวียนของสินทรัพย์            (เท่า)   20.90      52.62      38.52

                                      อัตราส่วนค่าเผื่อหนี้สงสัยจะสูญต่อสินเชื่อรวม   (%)     86.90%     90.26%     89.92%

  อัตราส่วนวิเคราะห์นโยบายทางการเงิน                                                                        
  (FINANCIAL POLICY RATIO)                                                                             

                                      อัตราส่วนหนี้สินต่อส่วนของผู้ถือหุ้น           (เท่า)   41.20      0.42       0.40

                                      อัตราส่วนเงินให้กู้ต่อเงินกู้ยืม              (เท่า)   0.81       4.64       4.43

                                      อัตราการจ่ายเงินปันผล                  (%)     0.00%      0.00%      0.00%

  PER SHARE                                                                                            

                                      Book valued                        (บาท)   0.01       0.06       0.08

                                      E.P.S. (Weighted Average)          (บาท)   (0.09)     (0.01)     0.02

                                      เงินปันผล                            (บาท)   0.00       0.00       0.00

  อัตราการเติบโต (GROWTH RATE)                                                                           

                                      Factoring income                   (%)     -50.17%    -62.75%    1,051.17%

                                      Leasing income                     (%)     -21.19%    -74.42%    176.95%

                                      Loan income                        (%)     -73.21%    -78.96%    144.31%

                                      Personal Loan income               (%)     -32.28%    -23.18%    -11.84%

                                      Fee and service                    (%)     40.22%     -83.36%    151.39%

                                      Total income                       (%)     -68.48%    39.80%     -6.24%

                                      Factoring receivables (Net)        (%)     -49.79%    -35.16%    27.34%

                                      Net profit                         (%)     -246.68%   -84.79%    435.40%

                                      Total asset                        (%)     -42.01%    -44.47%    28.10%

                                      Total liabilities                  (%)     -33.71%    -83.13%    24.04%

                                      Interest expenses                  (%)     -66.22%    -14.49%    -85.62%

                                      Total Borrowing                    (%)     -8.32%     -87.36%    -0.14%

                                      Interest and Discount Income       (%)     -54.91%    -67.89%    441.19%
  ----------------------------------------------------------------------------------------------------------------

การวิเคราะห์ฐานะการเงินและผลการดำเนินงาน 

สรุปผลการดำเนินงาน

หน่วย : ล้านบาท

  ---------------------------------------------------------------------------
                          ปี 2553    ปี 2554    ปี 2555    เปลี่ยนแปลง   
                                                        2554 - 2555 
  ----------------------- --------- --------- --------- ----------- ---------
                                                        เพิ่ม (ลด)    ร้อยละ

  รายได้จากการให้สินเชื่อ      28.51     9.16      49.55     40.39       440.93

  รายได้จากหนี้สูญที่จัดเก็บได้    5.90      11.98     14.81     2.83        23.62

  รายได้รวม                49.44     69.12     64.81     (4.31)      (6.23)

  ดอกเบี้ยจ่าย               12.58     10.76     1.55      (9.21)      (85.59)

  ค่าใช้จ่ายดำเนินงาน         52.69     46.42     33.80     (12.62)     (27.18)

  กำไรสุทธิ                 (53.98)   (8.21)    27.54     35.75       435.44
  ---------------------------------------------------------------------------

ภาพรวมผลการดำเนินงานที่ผ่านมา

  บริษัทมีรายได้จากการให้สินเชื่อ จำนวน 49.55 ล้านบาท เพิ่มขึ้นจากปี 2554 จำนวน 40.39
  ล้านบาท และมีรายได้จากการโอนกลับสำรองหนี้สงสัยจะสูญ จากหนี้สูญที่จัดเก็บได้จำนวน 14.81
  ล้านบาท เพิ่มขึ้นจากปี 2554 จำนวน 2.83 ล้านบาท
  โดยรวมแล้วบริษัทมีรายได้จากการให้สินเชื่อ และการจัดเก็บหนี้รวม 64.81 ล้านบาท
  ลดลงจากปี 2554 จำนวน 4.31 ล้านบาท เนื่องจากในปี 2554
  บริษัทมีรายได้จากการปรับโครงสร้างหนี้อีกจำนวน 42.17 ล้านบาท

  ในด้านค่าใช้จ่ายดำเนินงานและดอกเบี้ยจ่าย มียอดลดลงอย่างต่อเนื่องมาโดยตลอด
  รวมทั้งรายการหนี้สูญและหนี้สงสัยจะสูญซึ่งลดลงด้วย โดยในปี 2555
  บริษัทมีการบันทึกรายการหนี้สูญและหนี้สงสัยจะสูญเป็นค่าใช้จ่ายจำนวน 1.92 ล้านบาท
  ลดลงจากปี 2554 จำนวน 18.23 ล้านบาท ทำให้บริษัทมีกำไรสุทธิจำนวน 27.54 ล้านบาท
  เพิ่มขึ้นกว่าปี 2554 ซึ่งมีขาดทุนสุทธิจำนวน 8.21 ล้านบาท

รายได้และค่าใช้จ่าย

  โครงสร้างรายได้

(หน่วย: พันบาท)

  -------------------------------------------------------------------------------------
  รายการ / ITEM             2553                2554                2555       
  ------------------------- ---------- -------- ---------- -------- ---------- --------
                            จำนวนเงิน   %        จำนวนเงิน   %        จำนวนเงิน   %

  รายได้จากการซื้อสิทธิเรียกร้อง   9,015      18.23    3,358      4.86     38,658     59.65

  รายได้จากการให้เช่าทรัพย์สิน    3,817      7.72     976        1.41     2,703      4.17

  รายได้จากเงินให้กู้ยืม          8,870      17.94    1,866      2.70     4,560      7.04

  รายได้จากสินเชื่อบุคคล         3,029      6.13     2,327      3.37     2,051      3.16

  ค่าธรรมเนียมและบริการ        3,781      7.65     629        0.91     1,581      2.44

  รายได้อื่นๆ                  15,034     30.41    47,980     69.41    440        0.68

  โอนกลับรายการหนี้สงสัยจะสูญ    5,896      11.92    11,986     17.34    14,816     22.86

  รวม                       49,442     100.00   69,122     100.00   64,811     100.00
  -------------------------------------------------------------------------------------

  [] []

  ปี 2555 ปี 2554

  ในปี 2555 บริษัทมีรายได้รวม 64.81 ล้านบาท ลดลงจากปี 2554 จำนวน 4.31 ล้านบาท
  คิดเป็นลดลงร้อยละ 6.23 เนื่องจากในปี 2554 มีรายได้จากการปรับโครงสร้างหนี้จำนวน
  42.17 ล้านบาท หากพิจารณารายได้สินเชื่อรวมจะเห็นว่า รายได้สินเชื่อรวมเพิ่มขึ้นจาก 9.16
  ล้านบาทในปี 2554 เป็น 49.55 ล้านบาทในปี 2555 คิดเป็นเพิ่มขึ้นร้อยละ 441.19
  รายได้หลักของบริษัทมาจากรายได้แฟคตอริ่งจำนวน 38.66 ล้านบาท เพิ่มขึ้นจากปี 2554
  จำนวน 35.30 ล้านบาท หรือคิดเป็นร้อยละ 1,051.17
  เนื่องจากบริษัทรับรู้รายได้ดอกเบี้ยรับจากการดำเนินคดีลูกหนี้รายหนึ่งและได้รับชำระหนี้จำนวน
  36.09 ล้านบาท รายได้จากเงินให้กู้ยืมมีจำนวน 4.56 ล้านบาท เพิ่มขึ้น 2.69 ล้านบาท
  หรือคิดเป็นร้อยละ 144.31

  ค่าใช้จ่าย

ค่าใช้จ่ายของบริษัทประกอบด้วย

1.  ต้นทุนทางการเงิน

  ในปี 2555 บริษัทมีต้นทุนทางการเงินจำนวน 1.55 ล้านบาท ลดลง 9.21 ล้านบาท
  หรือคิดเป็นร้อยละ 85.61 ซึ่งเป็นการลดลงอย่างต่อเนื่องในช่วง 5 ปีที่ผ่านมา
  เนื่องจากบริษัทได้ชำระคืนเงินกู้จากสถาบันการเงินบางแห่ง และเจ้าหนี้เงินกู้ในปี 2554
  แต่บริษัทยังไม่ได้รับวงเงินสินเชื่อเพิ่มเติม ดอกเบี้ยจ่ายคิดเป็นร้อยละ 4.15 ของค่าใช้จ่ายรวม

2.  ค่าใช้จ่ายในการดำเนินงาน

  ในปี 2555, 2554 และ 2553 บริษัทมีค่าใช้จ่ายในการดำเนินงานและบริหาร จำนวน 33.81
  ล้านบาท, 46.42 ล้านบาท และ 52.69 ล้านบาทตามลำดับ คิดเป็นอัตราลดลงร้อยละ 27.18
  หรือคิดเป็นสัดส่วนร้อยละ 90.69 ของค่าใช้จ่ายรวมในปี 2555

3.  หนี้สูญและหนี้สงสัยจะสูญ

  สำหรับปี 2555
  บริษัทมีค่าใช้จ่ายการตั้งค่าเผื่อหนี้สูญและหนี้สงสัยจะสูญสำหรับลูกหนี้การค้าที่ค้างชำระจำนวน
  1.92 ล้านบาท ลดลงจากปี 2554 จำนวน 18.23 ล้านบาท
  โดยส่วนใหญ่เป็นของลูกค้าซึ่งเคยเป็นลูกค้าที่ดีที่ใช้บริการสินเชื่อกับบริษัทมานาน
  แต่เมื่อลูกค้าประสบปัญหาทางธุรกิจ จึงทำให้เกิดเป็นหนี้และส่งผลกระทบต่อบริษัท ในขณะเดียวกัน
  บริษัทมีการโอนกลับรายการค่าเผื่อหนี้สงสัยจะสูญจากการจัดเก็บหนี้ได้จำนวน 14.81 ล้านบาท

  ณ วันที่ 31 ธันวาคม 2555 บริษัทมีลูกหนี้ค้างชำระเงินต้นและดอกเบี้ยเป็นเวลาตั้งแต่ 12
  เดือนขึ้นไปเป็นจำนวนเงินรวมประมาณ 768.61 ล้านบาท
  รายละเอียดปรากฏอยู่ในหมายเหตุประกอบงบการเงินข้อ 7 – 10

ฐานะการเงิน

  []

  โครงสร้างสินทรัพย์และหนี้สิน

  สินทรัพย์

  ณ วันที่ 31 ธันวาคม 2555 บริษัทมีสินทรัพย์รวมจำนวน 168.27 ล้านบาทเพิ่มขึ้นจากปี 2554
  จำนวน 36.91 ล้านบาทหรือเพิ่มขึ้นร้อยละ 28.09
  โดยเกิดจากการเพิ่มขึ้นของเงินสดและรายการเทียบเท่าเงินสดจำนวน 22.84 ล้านบาท
  เนื่องจากบริษัทได้รับชำระหนี้จากลูกหนี้ ยอดลูกหนี้การค้าเพิ่มขึ้นในสินเชื่อเกือบทุกประเภท
  จากเงินที่จัดเก็บหนี้ได้และนำไปปล่อยสินเชื่อ โดยทรัพย์สินรอการขายเพิ่มขึ้นจาก 10.06
  ล้านบาทในปี 2554 เป็น 26.45 ล้านบาท คิดเป็นเพิ่มขึ้นร้อยละ 162.97 โดยมีรายละเอียด
  ดังนี้

1.  ลูกหนี้จากการซื้อสิทธิเรียกร้อง

  ลูกหนี้จากการซื้อสิทธิเรียกร้อง เป็นธุรกิจหลักของบริษัท คิดเป็นร้อยละ 40.10, 30.02 และ
  33.41 ของลูกหนี้ทั้งหมดหลังหักสำรองค่าเผื่อหนี้สงสัยจะสูญในปี 2555, 2554 และ 2553
  ตามลำดับ

  ณ วันที่ 31 ธันวาคม 2555 บริษัทมียอดลูกหนี้จากการซื้อสิทธิเรียกร้องสุทธิ
  (หลังหักค่าเผื่อหนี้สงสัยจะสูญ) จำนวน 34.54 ล้านบาท เพิ่มขึ้นจากปี 2554 จำนวน 7.41
  ล้านบาทหรือคิดเป็นร้อยละ 27.33 ซึ่งเป็นการเพิ่มขึ้นปีแรก หลังจากที่มีการลดลงต่อเนื่องจากปี
  2551 เนื่องจากบริษัทมีวงเงินไม่เพียงพอในการขยายสินเชื่อ ยอดรับซื้อสิทธิเรียกร้องในปี
  2555, 2554 และปี 2553 เท่ากับ 105.20 ล้านบาท, 39.84 ล้านบาท และ 177.39
  ล้านบาทตามลำดับ เพิ่มขึ้น 65.36 ล้านบาทจากปี 2554 หรือคิดเป็นร้อยละ 164.05

  ทั้งนี้ ลูกหนี้ที่ค้างชำระเงินต้นและดอกเบี้ยตั้งแต่ 12 เดือนขึ้นไป ณ สิ้นปี 2555, 2554 และ
  2553 เป็นเงินรวมจำนวน 547.63 ล้านบาท, 565.55 ล้านบาท และ 569.17
  ล้านบาทตามลำดับ
  และบริษัทได้มีการตั้งสำรองหนี้สงสัยจะสูญสำหรับลูกหนี้ที่ค้างชำระเกินกำหนดดังกล่าวไว้แล้วจำนวน
  538.77 ล้านบาท, 556.96 ล้านบาท และ 558.27 ล้านบาทตามลำดับ

2.  ลูกหนี้จากการให้เช่าทรัพย์สินทางการเงิน

  ณ วันที่ 31 ธันวาคม 2555, 2554 และ 2553
  บริษัทมียอดลูกหนี้จากการให้เช่าทรัพย์สินทางการเงิน (หลังหักค่าเผื่อหนี้สงสัยจะสูญ) เป็นจำนวน
  6.00 ล้านบาท, 11.45 ล้านบาท และ 26.33 ล้านบาทตามลำดับ ลดลงจำนวน 5.45
  ล้านบาทจากปี 2554 หรือคิดเป็นร้อยละ 47.59

  โดยลูกหนี้ที่ค้างชำระเงินต้นและดอกเบี้ยเป็นเวลาตั้งแต่ 12 เดือนขึ้นไป ณ สิ้นปี 2555, 2554
  และ 2553 เป็นเงินรวม 44.52 ล้านบาท, 41.69 ล้านบาท และ 48.09 ล้านบาทตามลำดับ
  และบริษัทได้มีการตั้งสำรองหนี้สงสัยจะสูญสำหรับลูกหนี้ที่ค้างชำระเกินกำหนดดังกล่าวไว้แล้วจำนวน
  52.71 ล้านบาท, 52.12 ล้านบาท และ 41.49 ล้านบาทตามลำดับ

3.  ลูกหนี้จากสินเชื่อเงินให้กู้ยืม

  ณ วันที่ 31 ธันวาคม 2555, 2554 และ 2553 บริษัทมีลูกหนี้สินเชื่อเงินให้กู้ยืม
  (หลังหักค่าเผื่อหนี้สงสัยจะสูญ) เป็นเงินจำนวน 37.76 ล้านบาท, 45.95 ล้านบาท และ
  49.31 ล้านบาทตามลำดับ ลดลงจำนวน 8.19 ล้านบาทจากปี 2554 หรือคิดเป็นร้อยละ 17.82

  โดยลูกหนี้ที่ค้างชำระเงินต้นและดอกเบี้ยเป็นเวลาตั้งแต่ 12 เดือนขึ้นไป ณ สิ้นปี 2555, 2554
  และ 2553 เป็นเงินรวม 176.75 ล้านบาท, 249.62 ล้านบาท และ 226.70
  ล้านบาทตามลำดับ
  และบริษัทได้มีการตั้งสำรองหนี้สงสัยจะสูญสำหรับลูกหนี้ที่ค้างชำระเกินกำหนดดังกล่าวไว้แล้วจำนวน
  162.15 ล้านบาท, 212.88 ล้านบาท และ 214.81 ล้านบาทตามลำดับ

4.  ลูกหนี้จากสินเชื่อบุคคล

  ณ วันที่ 31 ธันวาคม 2555, 2554 และ 2553 บริษัทมีลูกหนี้สินเชื่อบุคล
  (หลังหักค่าเผื่อหนี้สงสัยจะสูญ) เป็นเงินจำนวน 7.83 ล้านบาท, 5.81 ล้านบาท และ 7.74
  ล้านบาทตามลำดับ เพิ่มขึ้นจำนวน 2.02 ล้านบาทจากปี 2554 หรือคิดเป็นร้อยละ 34.76
  เนื่องจากบริษัทได้ขยายฐานลูกค้าสินเชื่อบุคคลในกลุ่มบริษัทที่ผ่านการพิจารณามากขึ้น

  โดยลูกหนี้ที่ค้างชำระเงินต้นและดอกเบี้ยเป็นเวลาตั้งแต่ 12 เดือนขึ้นไป ณ สิ้นปี 2555, 2554
  และ 2553 เป็นเงินรวม 15.01 ล้านบาท, 15.26 ล้านบาท และ 15.74 ล้านบาทตามลำดับ
  และบริษัทได้มีการตั้งสำรองหนี้สงสัยจะสูญสำหรับลูกหนี้ที่ค้างชำระเกินกำหนดดังกล่าวไว้แล้วจำนวน
  14.96 ล้านบาท, 15.49 ล้านบาท และ 16.21 ล้านบาทตามลำดับ

5.  ทรัพย์สินรอการขาย

  ณ วันที่ 31 ธันวาคม 2555, 2554 และ 2553 บริษัทมีทรัพย์สินรอการขายเป็นเงินจำนวน
  26.45 ล้านบาท, 10.06 ล้านบาท และ 26.11 ล้านบาทตามลำดับ เพิ่มขึ้นจำนวน 16.39
  ล้านบาทจากปี 2554 หรือคิดเป็นร้อยละ 162.92 เนื่องจากในปี 2555
  ลูกหนี้ตามสัญญากู้ยืมเงินรายหนึ่งได้โอนที่ดินเพื่อชำระหนี้แก่บริษัทในราคารับโอนจำนวน 20
  ล้านบาท และมีเงื่อนไขว่าลูกหนี้มีสิทธิซื้อคืนได้ในราคา 20 ล้านบาทภายใน 1
  ปีนับแต่วันที่ได้จดทะเบียนโอนกรรมสิทธิ์ อย่างไรก็ตาม
  ปัจจุบันครบกำหนดตามเงื่อนไขและลูกหนี้ยังไม่ได้ใช้สิทธิซื้อคืนที่ดินดังกล่าว ดังนั้น
  บริษัทมีสิทธิจะขายที่ดินดังกล่าวให้แก่ผู้อื่นได้ตั้งแต่วันที่ 15 กุมภาพันธ์ 2556 เป็นต้นไป

6.  ที่ดิน อาคาร และอุปกรณ์

  ณ วันที่ 31 ธันวาคม 2555, 2554 และ 2553 บริษัทมีที่ดิน อาคาร และอุปกรณ์เป็นเงินจำนวน
  10.02 ล้านบาท, 6.90 ล้านบาท และ 75.64 ล้านบาทตามลำดับ เพิ่มขึ้นจำนวน 3.12
  ล้านบาทจากปี 2554 หรือคิดเป็นร้อยละ 45.21 เนื่องจากในปี 2555
  บริษัทมีการซื้อสินทรัพย์เพิ่มมูลค่า 3.72 ล้านบาท

  หนี้สินและส่วนของทุน

1.  หนี้สิน

  ณ วันที่ 31 ธันวาคม 2555, 2554 และ 2553 บริษัทมีหนี้สินรวมจำนวน 48.34 ล้านบาท,
  38.97 ล้านบาท และ 230.93 ล้านบาทตามลำดับ เพิ่มขึ้น 9.37 ล้านบาทจากปี 2554
  หรือร้อยละ 24.04 จากการซื้อสินทรัพย์เพิ่มขึ้น
  และเจ้าหนี้เงินประกันที่เพิ่มขึ้นจากการใช้บริการของลูกค้า

-   เงินเบิกเกินบัญชี

  ณ วันที่ 31 ธันวาคม 2555 บริษัท มีวงเงินเบิกเกินบัญชีธนาคาร 10 ล้านบาท
  ค้ำประกันโดยการจดจำนองที่ดินและอาคารบางส่วน

-   เจ้าหนี้เงินประกัน

  เจ้าหนี้เงินประกันจากการซื้อสิทธิเรียกร้อง
  เป็นหลักประกันที่บริษัทเรียกจากลูกค้าในการใช้วงเงินแฟคตอริ่ง
  โดยเป็นการเรียกหลักประกันในการใช้วงเงินประมาณร้อยละ 10 – 30 ของวงเงิน ณ วันที่ 31
  ธันวาคม 2555 บริษัทมีเจ้าหนี้เงินประกันจากการซื้อสิทธิเรียกร้องจำนวน 12.37 ล้านบาท
  เพิ่มขึ้นจากปี 2554 จำนวน 2.37 ล้านบาทหรือคิดเป็นร้อยละ 23.73

2.  แหล่งที่มาของเงินทุน

-   ความเหมาะสมของโครงสร้างเงินทุน

  ณ สิ้นปี 2555, 2554 และ 2553 อัตราส่วนหนี้สินต่อส่วนของผู้ถือหุ้นเท่ากับ 0.40 เท่า, 0.42
  เท่า และ 41.20 เท่าตามลำดับ อัตราส่วนที่ลดลงเนื่องมาจากหนี้สถาบันการเงินที่ลดลง

-   ส่วนของผู้ถือหุ้น

  ณ สิ้นปี 2555, 2554 และ 2553 บริษัทมีส่วนของผู้ถือหุ้นเท่ากับ 119.93 ล้านบาท, 92.39
  ล้านบาท และ 5.60 ล้านบาทตามลำดับ บริษัทมีผลขาดทุนสะสมจำนวน 616.07 ล้านบาท,
  643.61 ล้านบาท และ 635.40 ล้านบาทตามลำดับ

  สภาพคล่อง

(หน่วย: ล้านบาท)

  -------------------------------------------------------------------------
  กิจกรรม                                       ปี 2555   ปี 2554    ปี 2553
  -------------------------------------------- -------- --------- ---------
  เงินสดและรายการเทียบเท่าต้นปี                     13.91    4.09      23.80

  กระแสเงินสดได้มา (ใช้ไป) ในกิจกรรมดำเนินงาน       22.13    (12.94)   39.57

  กระแสเงินสดได้มา (ใช้ไป) ในกิจกรรมลงทุน           1.95     12.32     11.41

  กระแสเงินสดได้มา (ใช้ไป) ในกิจกรรมจัดหาเงิน        (1.23)   10.44     (70.69)

  เงินสดและรายการเทียบเท่าปลายปี                   36.76    13.91     4.09
  -------------------------------------------------------------------------

  ในปี 2553 บริษัทจะใช้เงินสดไปในกิจกรรมจัดหาเงิน
  เพื่อจ่ายคืนเงินกู้ยืมระยะสั้นจากสถาบันการเงิน ในปี 2554
  บริษัทใช้เงินสดไปในกิจกรรมดำเนินงาน แต่ในปี 2555 บริษัทมีการจัดเก็บหนี้ได้เพิ่มขึ้น
  จึงทำให้ได้เงินสดเพิ่มขึ้นจากกิจกรรมดำเนินงาน

  อัตราส่วนสินทรัพย์หมุนเวียนต่อหนี้สินหมุนเวียนของบริษัท ณ สิ้นปี 2555, 2554 และ 2553
  เท่ากับ 2.96 เท่า, 2.91 เท่า และ 0.68 เท่าตามลำดับ เนื่องจากในปี 2554
  บริษัทมีการปรับโครงสร้างหนี้ ทำให้หนี้สินหมุนเวียนของบริษัทลดลง

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

  ปัจจัยหลักที่อาจจะมีผลกระทบต่อการดำเนินงานและฐานะการเงินของบริษัท คือ
  การที่บริษัทมีการขาดทุนเกินส่วนของทุน
  ทำให้เข้าข่ายอาจถูกเพิกถอนจากตลาดหลักทรัพย์แห่งประเทศไทย อย่างไรก็ตาม ในปี 2554
  บริษัทมีการเพิ่มทุนให้แก่ผู้ถือหุ้นเดิมในอัตราส่วน 1 หุ้นเดิมต่อ 2 หุ้นใหม่
  โดยบริษัทสามารถขายหุ้นเพิ่มทุนได้จำนวน 949,977,635 หุ้น ณ วันที่ 31 ธันวาคม 2555
  บริษัทมีส่วนของทุนจำนวน 119.93 ล้านบาท

  ทั้งนี้ เมื่อบริษัทมีการแก้ไขในส่วนของกำไรจากการดำเนินงานซึ่งเป็นธุรกิจปกติของบริษัทแล้ว
  บริษัทจะดำเนินการประสานงานกับตลาดหลักทรัพย์เพื่อขอพ้นเหตุแห่งการเข้าข่ายอาจถูกเพิกถอน
  และบริษัทเชื่อมั่นว่า
  เมื่อตลาดหลักทรัพย์อนุญาตให้บริษัทพ้นเหตุแห่งการเข้าข่ายอาจถูกเพิกถอนแล้ว
  จะทำให้บริษัทสามารถกู้เงินจากสถาบันการเงินต่าง ๆ ได้ตามปกติเพื่อขยายสินเชื่อได้
  และทำให้สามารถเพิ่มรายได้ และกำไรให้แก่บริษัทได้อย่างต่อเนื่อง

1.  ค่าตอบแทนผู้สอบบัญชี

  ค่าตอบแทนผู้สอบบัญชี แบ่งออกเป็น

1.  ค่าตอบแทนจากการสอบบัญชี (Audit fee)

-   บริษัทจ่ายค่าตอบแทนการสอบบัญชีให้แก่ผู้สอบบัญชีของบริษัทในรอบปีบัญชี 2555
    เป็นจำนวนเงินรวม 800,000.- บาท

-   สำนักงานผู้สอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดในรอบปีบัญชี
    2555 เป็นจำนวนเงินรวม 0 บาท

    1.  ค่าบริการอื่น (Non-audit fee)

  - ไม่มี -